HR    HR 
 
 
 EUROPSKA  
KOMISIJA   
Bruxelles, 12.6.2015.  
COM(2015) 289 final  
2015/0129 (NLE)  
  
Prijedlog  
PROVEDBENE ODLUKE VIJEĆA  
kojom se Italiji odobrava uvođenje posebne mjere odstupanja od članaka 206. i 226. 
Direktive 2006/112/EZ o zajedničkom sustavu poreza na dodanu vrijednost   
HR 2   HR OBRAZLOŽENJE  
1. KONTEKST  PRIJEDLOGA  
Razlozi za prijedlog i njegovi ciljevi  
U skladu s člankom 395. stavkom 1. Direktive 2006/112/EZ od 28. studenoga 2006. o 
zajedničkom sustavu poreza na dodanu vrijednost (dalje u tekstu „Direktiva o PDV -u”), 
Vijeće, djelujući jednoglasno na prijedlog Komisije, bilo kojoj državi članici može odobriti 
primjenu posebnih m jera odstupanja od odredaba te Direktive radi pojednostavnjenja 
postupka naplate PDV -a ili sprječavanja određenih oblika utaje ili izbjegavanja poreza.  
Dopisom koji je Komisija zaprimila 24. studenoga 2014. Talijanska Republika zatražila je 
odobrenje za od stupanje od članaka 206. i 226. Direktive o PDV -u. U skladu s člankom 
395. stavkom 2. Direktive o PDV -u Komisija je dopisom od 16. ožujka 2015. obavijestila 
ostale države članice o zahtjevu Talijanske Republike. Dopisom od 17. ožujka 2015. Komisija 
je obav ijestila Talijansku Republiku da su joj dostupne sve informacije potrebne za 
razmatranje zahtjeva.  
Opći kontekst  
Nakon uvođenja sustava statističkih provjera Italija je otkrila da postoji znatan broj poreznih 
prijevara povezanih s PDV -om u području isporuk a robe i usluga javnim tijelima. U skladu s 
općim pravilom na te se isporuke naplaćuje PDV, a javna tijela ga plaćaju dobavljaču zajedno 
s cijenom. Italija je primijetila da znatan broj dobavljača utajuje porez tako što taj PDV ne 
plaća poreznoj upravi.  
Kako bi spriječila tu praksu, Italija je zatražila da se PDV na isporuke javnim tijelima više ne 
plaća dobavljaču. Međutim, s obzirom na to da javna tijela u načelu nisu porezni obveznici, 
nije moguća primjena takozvanog „mehanizma obrnute porezne obveze” je r osobe koje nisu 
porezni obveznici u pravilu ne podnose prijavu PDV -a u kojoj se može iskazati i odbiti plativi 
PDV. Italija stoga namjerava uvesti sustav prema kojem bi se PDV na isporuke javnim 
tijelima uplaćivao na zasebni blokirani bankovni račun. Ita lija je procijenila da bi se time 
ostvario prihod od PDV -a u ukupnom iznosu od 741 do 1235 milijuna eura.  
Kako bi mogla uvesti taj sustav, Italija je zatražila odobrenje za odstupanje od članka  206. 
Direktive o PDV -u, čime bi se osiguralo da dobavljač više  nije obavezan poreznoj upravi 
platiti PDV na isporučenu robu jer bi taj PDV, kao što je prethodno navedeno, moralo platiti 
javno tijelo kojem su roba ili usluge isporučene uplatom na posebni račun. Istodobno je 
potrebno odstupiti od članka  226. Direktive o PDV -u u pogledu maksimalnih podataka na 
računu koji se mogu zahtijevati od dobavljača poreznih obveznika, a kako bi se omogućilo 
uvođenje posebne dodatne napomene na računu da se iznos PDV -a umjesto dobavljaču mora 
uplatiti na taj zasebni račun.  
U Italij i je od lipnja 2014. na snazi obveza elektroničkog fakturiranja za isporuke javnim 
tijelima, čime je otvorena mogućnost kontrole u stvarnom vremenu pojedinačnih transakcija i 
točnih iznosa PDV -a koje javna tijela moraju platiti na svoju nabavu. Na temelju tih preciznih 
informacija trebalo bi biti moguće provesti reviziju u predmetnom sektoru primjenom 
klasičnih tehnika kontrole, a da pritom nije potrebno odstupiti od Direktive o PDV -u. 
Međutim, kako bi mogla uspostaviti i provesti odgovarajuću politiku kont role te u potpunosti 
iskoristiti podatke dostupne u sustavu elektroničkog fakturiranja, Italija je zatražila odstupanje 
tijekom ograničenog razdoblja tijekom kojeg bi se primjenjivao taj posebni sustav. Istodobno 
se Italija suglasila s time da neće tražiti  produljenje odstupanja.  
HR 3   HR U okviru sustava elektroničkog fakturiranja uspostavljena je baza podataka svih javnih tijela 
koja je dostupna na posebnom web-mjestu, a koja bi dobavljačima trebala pružiti potrebno 
jamstvo da robu ili usluge doista isporučuju jav nim tijelima na koja se primjenjuje mjera 
odstupanja.  
Međutim, jedna je od posljedica predložene mjere ta da porezni obveznici koji se uglavnom 
bave isporukom robe ili usluga javnim tijelima više neće moći prebiti pretporez s PDV -om 
koji im za isporučenu r obu ili usluge plaćaju kupci. Takvi bi porezni obveznici mogli stalno 
biti u vjerovničkom položaju te bi morali tražiti stvarni povrat tog PDV -a od porezne uprave.  
Međutim, postupak povrata u Italiji izaziva zabrinutost te je potrebno naglasiti da još uvi jek 
nije zaključen postupak radi utvrđivanja povrede koji se vodi s tim u vezi1. 
U tom je kontekstu Italija reformirala svoj postupak povrata čije je glavno obilježje da PDV 
treba vratiti podnositelju zahtjeva u roku od tri mjeseca. Osim što je provedena s veobuhvatna 
reforma, utvrđeno je i nekoliko kategorija poreznih obveznika koji imaju prvenstvo pri 
povratu u pogledu djelatnosti koju obavljaju te u pogledu vrste obavljene transakcije. Porezni 
obveznici obuhvaćeni područjem primjene predloženog odstupanja  moći će se koristiti 
prednostima tog prioritetnog postupka.  
 Međutim, kako bi se omogućilo potrebno daljnje praćenje u okviru tog odstupanja, od Italije 
se zahtijeva da osamnaest mjeseci od stupanja na snagu tog odstupanja dostavi izvješće o 
postupku pov rata PDV -a u odnosu na tu kategoriju poreznih obveznika. U izvješću posebice 
treba navesti statističke podatke u pogledu prosječnog vremena potrebnog za stvarni povrat 
PDV -a tim poreznim obveznicima te opisati konkretne probleme koji su se mogli pojaviti s  
tim u vezi.  
Osim toga, Komisiji je skrenuta pozornost na činjenicu da bi Italija započela s primjenom 
mjere ne čekajući donošenje relevantne odluke Vijeća.  
2. REZULTATI  SAVJETOVANJA  SA ZAINTERESIRANIM  STRANAMA  I 
OCJENE  UTJECAJA  
Savjetovanje sa zainteresiranim stranama  
Ovaj se prijedlog temelji na zahtjevu koji je podnijela Italija i odnosi se samo na tu državu 
članicu.  
Prikupljanje i primjena stručnih mišljenja  
Nije bilo potrebe za vanjskim stručnim mišljenjem.  
Procjena utjecaja  
Odlukom se u prv om redu žele suzbiti prijevare povezane s PDV -om u vezi s isporukama 
robe i usluga javnim tijelima tako što se uvodi obveza uplate PDV -a na zasebni blokirani 
bankovni račun.  
Međutim, s obzirom na to da dobavljači u okviru ovog sustava ne primaju PDV od svo jih 
kupaca, morat će češće tražiti stvarni povrat PDV -a. Kao bi se izbjegle negativne posljedice 
za te porezne obveznike, važno je da postupak povrata pravilno funkcionira. Prema tvrdnjama 
Italije, u tom su pogledu poduzete potrebne zakonodavne i administr ativne mjere.  
Mjera neće imati negativan utjecaj na vlastita sredstva Unije koja proizlaze iz PDV -a. 
                                                 
1 Broj povrede 2013/4080  
HR 4   HR 3. PRAVNI  ELEMENTI  PRIJEDLOGA  
Odobrenje da Italija može primijeniti mjeru odstupanja od Direktive o PDV -u kako bi 
odredila da u slučaju isporuka javnim tij elima kupac ne plaća PDV dobavljaču, već ga 
uplaćuje na posebni bankovni račun. Prijedlogom se Italiji nameće obveza da u roku od 
osamnaest mjeseci dostavi izvješće o situaciji s povratom PDV -a poreznim obveznicima na 
koje se primjenjuje ova mjera.  
Pravna osnova  
Članak 395. Direktive o PDV -u.  
Načelo supsidijarnosti  
S obzirom na odredbu Direktive o PDV -u na kojoj se prijedlog temelji, prijedlog je u 
isključivoj nadležnosti Unije. Stoga se načelo supsidijarnosti ne primjenjuje.  
Načelo proporcionalnosti  
Prijedlog je u skladu s načelom proporcionalnosti iz sljedećih razloga.  
Odluka se odnosi na odobrenje dano državi članici na njezin zahtjev i ne predstavlja nikakvu 
obvezu.  
S obzirom na ograničeno područje primjene odstupanja, posebna mjera razmjerna je cilj u koji 
se želi postići, a to je suzbiti utaju poreza.  
4. UTJECAJ  NA PRORAČUN  
Izbor instrumenata  
U skladu s člankom 395. Direktive o PDV -u odstupanje od uobičajenih pravila o PDV -u 
moguće je samo uz odobrenje Vijeća koje djeluje jednoglasno na prijedlog Ko misije. Osim 
toga, odluka Vijeća najprikladniji je instrument s obzirom na to da može biti upućena 
pojedinačnim državama članicama.  
5. NEOBVEZNI  ELEMENTI  
Prijedlog sadržava klauzulu o vremenskom ograničenju valjanosti: za ovo odstupanje utvrđen 
je automat ski rok do 31. prosinca 2017.  
HR 5   HR 2015/0129 (NLE)  
Prijedlog  
PROVEDBENE ODLUKE VIJEĆA  
kojom se Italiji odobrava uvođenje posebne mjere odstupanja od članaka 206. i 226. 
Direktive 2006/112/EZ o zajedničkom sustavu poreza na dodanu vrijednost  
VIJEĆE EUROPSKE UNIJE,  
uzimajući u obzir Ugovor o funkcioniranju Europske unije,  
uzimajući u obzir Direktivu Vijeća 2006/112/EZ od 28. studenoga 2006. o zajedničkom 
sustav u poreza na dodanu vrijednost2, a posebno njezin članak 395. stavak 1.,  
uzimajući u obzir prijedlog Europske komisije,  
budući da:  
(1) Dopisom koji je Komisija zaprimila 24. studenoga 2014. Italija je zatražila odobrenje 
za uvođenje posebne mjere odstupanja  od članaka 206. i 226. Direktive 2006/112/EZ u 
pogledu sustava plaćanja i fakturiranja poreza na dodanu vrijednost (PDV).  
(2) Komisija je dopisom od 16. ožujka 2015. obavijestila druge države članice o zahtjevu 
Italije. Dopisom od 17. ožujka 2015. Komisij a je obavijestila Italiju da ima sve 
informacije koje smatra potrebnima za razmatranje zahtjeva.  
(3) Italija je otkrila znatan broj prijevara u vezi s isporukama robe i usluga javnim 
tijelima. Na te isporuke javno tijelo plaća PDV dobavljaču koji je u prav ilu odgovoran 
za plaćanje tog PDV -a poreznoj upravi. Međutim, Italija navodi da znatan broj 
dobavljača sudjeluje u utaji poreza tako što ne plaća PDV poreznoj upravi.  
(4) Italija je zatražila mjeru odstupanja kako bi spriječila da se PDV na isporuke javnim  
tijelima plaća dobavljaču propisujući da se umjesto toga uplaćuje na zasebni blokirani 
bankovni račun. Tom bi se mjerom odstupanja trebalo osigurati isključivanje 
mogućnosti sudjelovanja u tom obliku utaje poreza, a da se pritom ne utječe na plativi 
iznos  PDV -a. U tu je svrhu u odnosu na te isporuke potrebno odstupiti od članka  206. 
Direktive 2006/112/EZ. Osim toga, potrebno je odstupiti i od članka  226. Direktive 
2006/112/EZ kako bi se omogućilo navođenje posebne napomene na računu da se 
PDV mora platiti na taj posebni račun.  
(5) Kao posljedica te mjere porezni obveznici koji isporučuju robu i usluge javnim 
tijelima možda će morati češće tražiti stvarni povrat PDV -a od porezne uprave. Italija 
je navela da je poduzela potrebne zakonodavne i administrativne  mjere za ubrzanje 
postupka povrata kako bi se zajamčilo potpuno poštovanje prava poreznih obveznika 
na odbitak. Stoga bi Italija trebala imati obvezu da u roku od 18 mjeseci nakon što u 
Italiji na snagu stupi mjera odstupanja Komisiji podnese izvješće o o pćoj situaciji u 
pogledu povrata PDV -a, a posebno o prosječnom vremenu potrebnom za povrat PDV -
a poreznim obveznicima. Italija je 2014. uvela obvezu elektroničkog fakturiranja za 
isporuku robe i usluga javnim tijelima. Time bi se trebala omogućiti odgovara juća 
kontrola tog sektora u budućnosti kada će na temelju dostupnih elektroničkih podataka 
                                                 
2 SL L 347, 11.12.2006., str. 1.  
HR 6   HR biti razvijena i u primjenu stupiti odgovarajuća politika kontrole. Nakon što taj sustav 
bude u potpunosti proveden, više neće biti potrebe za odstupanjem od Direkti ve 
2006/112/EZ. Italija je stoga ponudila jamstvo da neće tražiti produljenje odobrenja za 
mjeru odstupanja.  
(6) Mjera odstupanja stoga je razmjerna ciljevima koji se žele postići jer je vremenski 
ograničena i odnosi se samo na sektor u kojem su prisutni z natni problemi utaje 
poreza. Osim toga, mjera odstupanja sa sobom ne nosi rizik od premještanja prijevara 
u druge sektore ili druge države članice.  
(7) Odstupanje neće negativno utjecati na ukupni iznos prihoda od poreza ostvarenog u 
fazi konačne potrošnje  i neće imati negativan utjecaj na vlastita sredstva Unije koja 
proizlaze iz PDV -a, 
DONIJELO JE OVU ODLUKU:  
Članak 1.  
Odstupajući od članka  206. Direktive 2006/112/EZ, Italiji se odobrava da propiše da PDV na 
isporuke robe i usluga javnim tijelima primate lj mora uplatiti na zasebni blokirani bankovni 
račun porezne uprave.  
Članak 2.  
Odstupajući od članka  226. Direktive 2006/112/EZ, Italiji se odobrava da propiše da na 
računima izdanima za isporuke robe i usluga javnim tijelima mora biti navedena posebna 
napomena da PDV treba uplatiti na zasebni blokirani bankovni račun porezne uprave.  
Članak 3.  
Italija je dužna obavijestiti Komisiju o nacionalnim mjerama iz članaka 1. i 2.  
U roku od 18 mjeseci nakon što u Italiji stupe na snagu mjere navedene u člancima 1. i 2., 
Italija podnosi izvješće Komisiji o ukupnoj situaciji u vezi s povratom PDV -a poreznim 
obveznicima na koje se te mjere primjenjuju te posebno o prosječnom trajanju postupka 
povrata.  
Članak 4.  
Ova Odluka prestaje važiti 31. prosinca 2017.  
Članak 5.  
Ova je Odluka upućena Talijanskoj Republici.  
Sastavljeno u Bruxellesu  
 Za Vijeće  
 Predsjednik